Rachida Dati
Rachida Dati Res apud Vicidata repertae: Nativitas: 27 Novembris 1965; Saint-Rémy (Arar et Liger) Patria: Francia, Marocum, Algerium Familia Proles: Zohra Dati Rachida Dati (ad Fanum Sancti Remigii praefecturae Araris et Ligeris nata die 27 Novembris 1965) est politica Franciae. Patre Marocensi, matre Algeriana, fratribus quattuor sororibusque sex, Cabilloni educata est ubi ludum Catholicum lyceumque publicum non sine inimicitatibus frequentavit. Studia superiora plura suscepit quam perfecit, sed alumna est bono eventu universitatis Divionensis universitatisque Parisiensis Pantheonis et Assacii, insuper Scholae Nationalis Magistraturae Burdigalae in urbe, ubi suadente ministris Simona Veil et Albino Chalandon intravit. Ministra iustitiae a die 8 Maii 2007 usque in 23 Iunii 2009 meruit, praeside Nicolao Sarkozy. Legata est parlamento Europaeo a 14 Iulii 2009 usque ad 1 Iulii 2019. Primo ministro Gabriele Attal ad officium ministrae a cultura die 11 Ianuarii 2024 convocata est.